birkefamilien
Birkefamilien, Betulaceae, familie af løvfældende træer og buske inden for bøgeordenen. Dens medlemmer har sammensatte rakler; bag hvert støtteskæl sidder en lille gruppe blomster. Familien indeholder to slægter, birk, Betula, og el, Alnus med i alt over 100 arter udbredt på den nordlige halvkugle.
Familien omfatter efter den nyeste opfattelse også hasselfamilien, Corylaceae; se dækfrøede